–lisätä Europolin Euroopan terrorismintorjuntakeskuksen henkilöstöä, jotta virasto voisi toimia keskeisessä roolissa terrorismin torjunnassa Euroopan unionissa, erityisesti kun otetaan huomioon terrori-iskut Pariisissa 13. marraskuuta 2015. Uusien työntekijöiden (25 uutta henkilöstötaulukkoon sisältyvää virkaa/toimea, 5 sopimussuhteista toimihenkilöä ja 5 kansallista asiantuntijaa) palkkaamiseen tarvittava rahoitus on 2,0 miljoonaa euroa. Tätä varten ehdotetaan, että sisäisen turvallisuuden rahaston (ISF) poliisiyhteistyötä koskevan osion unionin toimiin osoitettuja varoja kohdennetaan uudelleen.

Tällä vuotta 2016 koskevalla lisätalousarvioesityksellä (LTE) nro 1 on seuraavat kaksi tavoitetta:

–unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 ja erityisesti sen 41 artiklan,

2. Hätätilanteen tuen antaminen unionin sisällä

Pakolaisten ja maahanpyrkijöiden äkillinen tulo Eurooppaan joukoittain on luonut poikkeuksellisen tilanteen, jossa suuri määrä ihmisiä tarvitsee kiireellistä humanitaarista apua, johon yhden tai useamman unionin jäsenvaltion viranomaisten organisatorinen kapasiteetti ei riitä. Komissio ehdottaa, että luodaan väline, jonka avulla unioni voi tarjota rahoitustukea esimerkiksi sellaisten kumppaniorganisaatioiden kautta, jotka voivat toteuttaa nopeasti hätätoimia niiden jäsenvaltioiden tukemiseksi, joihin asia eniten vaikuttaa.

Uusi väline rahoitetaan monivuotisen rahoituskehyksen otsakkeen 3 ”Turvallisuus ja kansalaisuus” toimintalohkosta ”Muuttoliike- ja sisäasiat” (osasto 18). Komissio ehdottaa, että talousarvioon luodaan uusi luku 18 07 ja kaksi uutta budjettikohtaa: momentti 18 07 01 operatiivisten toimenpiteiden toteuttamista varten ja alamomentti 18 01 04 05 hallinnollisia tukimenoja varten.

Kuten ehdotuksessa neuvoston asetukseksi esitetään, uuden välineen rahoitustarpeiden arvioidaan vuonna 2016 olevan 300 miljoonaa euroa maksusitoumusmäärärahoina. Unionin ulkopuolella annettavaa humanitaarista apua vastaavalla tavalla sitoumuksiin sovelletaan 80 prosentin ennakkomaksuosuutta, jotta saadaan tarvittava kassavirta tukitoimien aloittamiseksi välittömästi. Jäljellä oleva 20 prosentin osuus maksetaan vuonna 2017. Maksusitoumusmäärärahojen kokonaismäärästä 1 prosentti on tarkoitus käyttää kattamaan hallinnolliset tukimenot, jotka liittyvät suoraan täytäntöönpanoon.

Tässä lisätalousarvioesityksessä komissio ehdottaa, että odotettaessa koko varainhoitovuoden rahoitustarpeiden arviointia osoitetaan käyttöön ensimmäinen 100 miljoonan euron erä maksusitoumusmäärärahoja, joilla katetaan välineen välittömät rahoitustarpeet. Komissio käyttää väliaikaista rahoitusta välittömien tarpeiden kattamiseen, kunnes uusi väline ja ehdotettu lisätalousarvio tulevat voimaan.

Vuoden 2016 hyväksytyssä talousarviossa otsakkeen 3 maksusitoumusmäärärahoissa ei ole liikkumavaraa menojen enimmäismäärään nähden, ja kaikki joustovälineestä saatavilla olevat erät on käytetty. Nettolisäykset tämän otsakkeen maksusitoumusmäärärahoihin edellyttäisivät sen vuoksi ennakoimattomiin menoihin varatun liikkumavaran käyttöönottoa sitoumuksia varten. Koska monivuotista rahoituskehystä koskevan asetuksen mukaan ennakoimattomiin menoihin varattu liikkumavara on käytössä vasta viimeisenä keinona, komissio katsoo, että tällainen pyyntö on ennenaikainen.

Näin ollen komissio ehdottaa, että uutta välinettä varten pyydetyt 100 miljoonan euron määrärahat rahoitetaan mukauttamalla AMIF-rahastoa varten tällä hetkellä saatavilla olevaa rahoitusta, kun otetaan huomioon rahaston täytäntöönpanon tämänhetkinen tilanne ja ennakoitavissa olevat tarpeet tulevina kuukausina. Näin varhaisessa vaiheessa varainhoitovuotta otsakkeessa 3 ei ole saatavilla vaihtoehtoisia määrärahoja kohdennettavaksi uudelleen, mutta merkittävästä osasta AMIF-rahaston määrärahoista on tarkoitus tehdä sitoumukset vasta myöhemmin tänä vuonna. Hätätilanteen tuen uuden välineen rahoittamisen kiireellisyyden vuoksi ehdotetaan, että näistä määrärahoista käytetään 100 miljoonaa euroa ja AMIF-rahaston tarpeita arvioidaan uudelleen vuoden mittaan. Tarvittaessa määrärahoja siirretään muista budjettikohdista ja/tai ehdotetaan otettavaksi käyttöön antamalla uusi lisätalousarvioesitys.

Seuraavassa taulukossa esitetään ehdotetut muutokset otsakkeeseen 3:

Budjetti-kohta Otsake Maksusitou-musmäärä-rahat Maksumäärä-rahat 18 03 01 01 Euroopan yhteisen turvapaikkajärjestelmän vahvistaminen ja kehittäminen sekä jäsenvaltioiden välisen yhteisvastuullisuuden ja vastuunjaon lisääminen –100 000 000 –80 200 000 18 07 01 Hätätilanteen tuki unionin sisällä 99 000 000 79 200 000 18 01 04 05 Unionin sisällä annettavan hätätilanteen tuen tukimenot 1 000 000 1 000 000

3. Europolin Euroopan terrorismintorjuntakeskuksen henkilöstön lisääminen

Vuosi 2015 osoitti, että EU:n on tarpeen lisätä merkittävästi Europolin (sekä Frontexin ja Euroopan turvapaikka-asioiden tukiviraston (EASO)) henkilöstöä pakolaiskriisin hallitsemiseksi. Europolin osalta vuosien 2015 ja 2016 talousarvioissa tähän tarkoitukseen hyväksyttyjä 33:a uutta virkaa/toimea pyydettiin, jotta voidaan hajottaa ihmiskaappausverkostot sekä tehostaa edelleen toimia, joiden tarkoituksena on havaita ja poistaa internetsisältö, jolla ihmiskauppiaat houkuttelevat muuttajia ja turvapaikanhakijoita. Virasto on edennyt nopeasti uuden henkilöstön palvelukseenotossa: kun huomioon otetaan menestyneille hakijoille lähetetyt työtarjoukset, kaikki Europolin vuoden 2016 henkilöstötaulukkoon hyväksytyt virat/toimet (480 virkaa/toimea) oli täytetty tammikuun 2016 lopussa.

Sovittelukomitea pääsi sopimukseen vuoden 2016 talousarviosta (myös oikaisukirjelmän nro 2/2016 mukaisista toimista pakolaiskriisiin hallitsemiseksi) illalla 13. marraskuuta 2015, eli samoihin aikoihin Pariisin terrori-iskujen kanssa. Euroopan terrorismintorjuntakeskus perustettiin Europolin yhteyteen 1. tammikuuta 2016. Euroopan terrorismintorjuntakeskuksen on tarkoitus toimia terrorismin torjunnan keskusfoorumina EU:ssa sekä edistää koordinoituja toimia nykyistä ja ennakoitua terrorismin uhkaa ja terroristi-iskuja vastaan. Terrorismintorjuntakeskus tukee jäsenvaltioita tarjoamalla operatiivista ja analyyttista tukea terroristien toimintaa koskevalle tutkinnalle ja tekee yhteistyötä kansainvälisten kumppanien kanssa.

Viimeisimpien terrori-iskujen vuoksi Europolille toimitettujen tietojen määrä ja jäsenvaltioiden tukipyynnöt ovat lisääntyneet merkittävästi, mikä on kasvattanut viraston työtaakkaa huomattavasti. Ennen Euroopan terrorismintorjuntakeskuksen perustamista Europol oli jo tehnyt merkittäviä uudelleenjärjestelyjä ja siirtänyt 37 väliaikaista toimihenkilöä, 2 sopimussuhteista toimihenkilöä ja 5 kansallista asiantuntijaa terrorisminvastaisiin toimiin. Virasto tarvitsee kuitenkin edelleen lisää resursseja, jotta se voi hoitaa keskeisen tehtävänsä terrorismin torjunnassa unionin tasolla. Tämän vuoksi komissio pyytää 25:tä uutta henkilöstötaulukon mukaista virkaa, 5:tä sopimussuhteista toimihenkilöä ja 5:tä kansallista asiantuntijaa. Näistä 20 väliaikaista toimihenkilöä ja 5 kansallista asiantuntijaa osoitetaan operatiiviseen toimintaan ja 5 väliaikaista toimihenkilöä ja 5 sopimussuhteista toimihenkilöä tieto- ja viestintätekniseen tukeen.

Näiden uusien työntekijöiden palkkaamiseen tarvittava määrärahojen lisäys (2,0 miljoonaa euroa) on laskettu kuuden kuukauden työssäoloajan keskimääräisten kustannusten perusteella vuonna 2016. Rahoitus ehdotetaan kohdennettavaksi uudelleen budjettikohdasta 18 02 01 02 ”Rajat ylittävän järjestäytyneen rikollisuuden ehkäiseminen ja torjuminen sekä turvallisuuteen liittyvien riskien ja kriisien parempi hallinta”, sillä joidenkin alun perin vuoden 2016 työohjelmaan suunniteltujen hankintatoimien tarjouskilpailut voitaisiin järjestää käyttämällä vuoden 2015 työohjelman määrärahoja.

Budjetti-kohta Otsake Maksusitoumus-määrärahat Maksumäärä-rahat 18 02 01 02 Rajat ylittävän järjestäytyneen rikollisuuden ehkäiseminen ja torjuminen sekä turvallisuuteen liittyvien riskien ja kriisien parempi hallinta –2 000 000 –2 000 000 18 02 04 Euroopan poliisivirasto (Europol) 2 000 000 2 000 000

Europolin vuoden 2016 tarkistettu henkilöstötaulukko esitetään budjettiteknisessä liitteessä.